### NN 111/2025 (13.8.2025.), Odluka o katastarskoj izmjeri na području Općine Cista Provo za dio katastarske općine Svib

DRŽAVNA GEODETSKA UPRAVA

1612

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18, 39/22 i 152/24) Državna geodetska uprava donosi

ODLUKU

O KATASTARSKOJ IZMJERI NA PODRUČJU OPĆINE CISTA PROVO ZA DIO KATASTARSKE OPĆINE SVIB

I.

Na području Općine Cista Provo za dio katastarske općine Svib provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava u skladu s Odlukom o donošenju Godišnjeg programa katastarskih izmjera građevinskih područja za 2025. godinu koju je donijela Vlada Republike Hrvatske 16. travnja 2025. godine, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će Zajednica ponuditelja: ERICSSON NIKOLA TESLA SERVISI d.o.o., Zagreb, Krapinska ulica 45 i GEOPROJEKT d.d., Opatija, Nova cesta 224/2.

III.

U obavljanju poslova katastra nekretnina službenici Državne geodetske uprave i zaposlenici Zajednica ponuditelja: ERICSSON NIKOLA TESLA SERVISI d.o.o., zagreb, Krapinska ulica 45 i GEOPROJEKT d.d., Opatija, Nova cesta 224/2 ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenja zem­ljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere,

– postaviti na zemljištu ili građevinama sve potrebne oznake izmjere i međne oznake.

IV.

Osobe upisane u katastarski operat, zemljišnu knjigu, kartone zemljišta, pologe isprava, osobe koje su upravitelji nekretnina i druge osobe koje imaju pravni interes na području na kojem se provodi katastarska izmjera dužne su označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara) do 31. siječnja 2026. godine.

V.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere koji se predočava nositeljima prava iskazanim u popisnim listovima.

VI.

Početak predočavanja objavljuje se u javnim glasilima te na mrežnim stranicama Državne geodetske uprave.

VII.

Na temelju potvrđenog elaborata katastarske izmjere i podataka iz obnovljene/osnovane odnosno dopunjene zemljišne knjige izrađuje se katastarski operat katastra nekretnina.

VIII.

Katastarski operat katastra nekretnina otvara se danom otvaranja zemljišne knjige.

IX.

Kada se otvori katastarski operat, Državna geodetska uprava objavljuje oglas na oglasnoj ploči Državne geodetske uprave, e-oglasnoj ploči nadležnoga općinskog suda, nadležnoga katastarskog ureda, jedinice lokalne samouprave ili na drugi odgovarajući način da se otvara postupak uvida u podatke otvorenoga katastarskog operata.

X.

Rok za javni uvid u podatke otvorenoga katastarskog operata ne može biti kraći od mjesec dana niti duži od tri mjeseca.

XI.

Danom isteka roka za javni uvid u podatke otvorenoga katastarskog operata katastarski operat se stavlja u službenu uporabu.

XII.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/25-04/29
 Urbroj: 541-03/3-25-8
 Zagreb, 7. kolovoza 2025.

Glavni ravnatelj
 Antonio Šustić, dipl. ing. geod., v. r.